La millor llibreria valenciana de 2018 tanca per falta de negoci - Diari La Veu
Escriba el número 669486
En menys de quatre anys, l'Espai Mariola Nos va aconseguir el premi a la llibreria més innovadora de 2018, un guardó honorífic amb què la Generalitat busca incentivar la producció de les empreses editorials valencianes en qualsevol de les dues llengües oficials amb iniciatives que propicien una millora del llibre valencià, tant en l'aspecte tècnic i formal com en l'artístic, així com incentivar les iniciatives i activitats dels llibrers valencians que contribuïsquen a la difusió del llibre i fomenten els hàbits de lectura.
"Vaig obrir l'Espai com un projecte vital i romàntic", recorda Nos, però, la venda de llibres i els nous hàbits de consum han fet que no siga viable econòmicament mantindre l'activitat com a llibreria independent. De fet, la dinamitzadora apunta que les llibreries que no estiguen subjectes a una cadena "acabaran tancant" progressivament, perquè el volum de negoci les fa insostenibles. Tot i això, "he rebut ajudes i suport" institucional, afirma Mariola Nos i "no culpabilitze ningú" del tancament, tot el contrari, la llibretera se sent satisfeta d'haver aconseguit ampliar els clubs de lectura i d'haver fet nous lectors, una activitat que "s'haurà de fer des d'allò públic", explica. De fet, Nos continuarà la seua tasca com a dinamitzadora literària i cultural, organitzant i presentant llibres i art, però, ja no serà des de l'Espai Mariola Nos, sinó a les biblioteques i centres públics.
Millor Llibreria 2018
Escriba el número 264945